HIIUMAA VALLA

SPORDI JA LIIKUMISHARRASTUSTE

ARENGUKAVA 2022-2035

PROJEKT

SISUKORD

[Saateks 3](#_Toc77858769)

[Sissejuhatus 4](#_Toc77858770)

[Arengukava koostamine 5](#_Toc77858771)

[Arengukava seire ja uuendamine 5](#_Toc77858772)

[1. Valdkonnad 6](#_Toc77858773)

[1.1. Piirkondade sport 6](#_Toc77858774)

[1.2. Hiiumaa Spordikool 7](#_Toc77858775)

[1.3. Koolisport 8](#_Toc77858776)

[1.4. Spordiklubid 9](#_Toc77858777)

[1.5. Sporditaristu 12](#_Toc77858778)

[1.6. Spordi- ja liikumisüritused 16](#_Toc77858779)

[1.7. Liikumisharrastuste ja spordi finantseerimine 18](#_Toc77858780)

[Töörühmade sisendid tegevuskavasse 19](#_Toc77858781)

# Saateks

Vastavalt Hiiumaa valla spordi ja liikumisharrastuste valdkonna arengukava menetlemise ajakavale, avalikustatakse arengukava projekt valla veebilehel perioodil 2. august kuni 15. august kirjalike ettepanekute esitamiseks. Avalikustamise perioodil laekunud kirjalikud ettepanekud koondatakse 30. augustiks, misjärel arutatakse ettepankud läbi arengukava koostamise komisjoni ning kaasatud töögruppide poolt ühisel koosolekul septembrikuu I pooles. Pärast arutelusid kujundab valitsus seisukoha ettepanekute kohta ja koostab lõpliku arengukava eelnõu projekti. Lõplik arengukava eelnõu projekt esitatakse heakskiidu saamiseks osavallakogudele kinnitamiseks 6. oktoobriks. Osavallakogude koosolekud arengukava eelnõule heakskiidu saamiseks toimuvad oktoobrikuus. Eelnõu menetlemine vallavolikogus toimub ajakava kohaselt vastavalt: I lugemine 18. novembril, II lugemine 16. detsembril.

Arengukava tegevuskava saab koostatud ja kinnitatud konkreetse tegevusplaani, ajakava mõõdikute ja vastutajatega peale kirjalike ettepanekute esitamist septembrikuu I pooles toimuval töökoosolekul, kuhu on kaasatud nii arengukava komisjoni liikmed kui töögruppidesse kuulunud isikud.

Olete väga oodatud kaasa mõtlema, ettepanekuid ja ideid esitama kuni 15. augustini aadressil [martina.martinson@hiiumaa.ee](mailto:martina.martinson@hiiumaa.ee). Kasutage võimalust rääkida kaasa Hiiumaa spordielu arengutes.

Tänan kõiki komisjoni ja töörühma liikmeid tehtud töö eest!

Heade soovidega

Martina Martinson

komisjoni esimees

# Sissejuhatus

Hiiumaa valla spordi ja liikumisharrastuste arengukava 2022-2035 käsitleb Hiiumaa valla spordi ja liikumisharrastuste hetkeseisu, tulevikueesmärke ja tegevusi eesmärkide saavutamiseks. Arengukavas kajastatud eesmärgid ja tegevused lähtuvad Hiiumaa vajadustest üldisemalt, mitte ei piirdu kohaliku omavalitsuse pädevusse kuuluvate ülesannetega.

Vallaeelarve võimalusi arengukavas kajastatud tegevuste elluviimiseks ei ole käesolevas dokumendis analüüsitud. Ülevaade arengukavas käsitletud tegevuste elluviimiseks vajalike ressursside kohta antakse igal aastal koostatavas Hiiumaa valla eelarvestrateegias ja rahastamise täpsem jaotus kinnitatakse vallaeelarves.

Hiiumaa valla spordi ja liikumisharrastuste arengukava aitab kaasa [Hiiumaa valla arengukavas 2035+](https://vald.hiiumaa.ee/documents/17721527/29873096/arengukava.pdf/23e3e09f-93c8-4113-8ee1-11a93063274b) tõstatatud probleemide lahendamisele. Vastavalt:

• Sportimistingimused olemasolevatel sise- ja välialadel on puudulikud, seejuures

invasportlaste võimalused sisetingimustes sporti teha on väga piiratud.

• Spordijuhtimine on killustunud, rollijaotused ebaselged. Puudub süsteemsus ja

järjepidevus sporditegevuse korraldamisel.

• Piiratud on valikud individuaalaladega tegelemiseks.

• Piirkonniti on ebaühtlased võimalused erinevateks tegevusteks. Ebaühtlaselt on

jaotunud treeningbaaside koormus (nt: Kärdlas ja Kõrgessaares ülekoormatus).

• Treenerite / juhendajate vähesus, eriti noorte. Uute treenerite vähene motiveeritus.

• Puudub ühtne visuaalne identiteet, läbi mille Hiiumaad turundada.

• Ühistranspordisüsteem ei toeta erinevates vaba aja veetmise võimalustes osalemist.

Mis võib olla üheks põhjuseks, et osaletakse vähe huvitegevuses, huvihariduses.

Samuti toetab loodav arengukava [Eesti spordipoliitika põhialustes aastani 2030](https://www.riigiteataja.ee/akt/320022015002) seatud eesmärkide täitmist:

4. Liikumine ja sport rajanevad järgmistel väärtustel: 4) tervislik ja aktiivne elu – liikumisel ja spordil on tervist tugevdav ning elanikkonna elujõudu kasvatav roll.

# Arengukava koostamine

Hiiumaa valla spordi ja liikumisharrastuste arengukava 2022-2035 koostamine algatati ja lähteülesanne kehtestati Hiiumaa vallavolikogu 18.02.2021 otsusega nr 242.

Arengukava koostamiseks moodustati vallavanema asendaja 24.märts 2021 korraldusega nr 159 Hiiumaa valla spordi ja liikumisharrastuste arengukava komisjon koosseisus Martina Martinson (komisjoni esimees), Liis Remmelg, Elo Saue, Martin Lauri, Mati Kiiver, Anne-Mall Reinu, Anton Kaljula. Komisjoni liikmed moodustasid eraldi töögrupid seitsme valdkonna käsitlemiseks ning kaasasid aruteludesse valdkonnaga tihedat kokkupuudet omavaid spetsialiste.

Avalik ideekorje avalikkuselt sisendi saamiseks toimus 29.03-16.04.2021.

Hiiumaa valla spordi ja liikumisharrastuste arengukava 2022-2035 kinnitatakse Hiiumaa vallavolikogu otsusega 2021. aasta lõpuks.

## Arengukava seire ja uuendamine

Arengukava täitmiseks koostab valla spordi- ja tervisedenduse spetsialist koos partneritega igal aastal tegevuskava.

Arengukava tegevuskava sisaldab seireks vajalikke tegevusi, sh tagasiside ja küsitluste läbiviimist. Hinnangu arengukava täitmisele seireandmete alusel annab selleks moodustatud komisjon.

Võrgustiku või komisjoi ettepanekute alusel, võttes arvesse muutunud ühiskondlikke olusid ning arengukavast mõjutatud kulgu, tehakse ettepanekud arengukava uuendamiseks vastavalt vajadustele.

# Valdkonnad

## Piirkondade sport

**Visioon**

Spordi- ja liikumisharrastusega tegelemise võimalused on paranenud: inimestel on suurem võimalus leida omale meelepärane sporditegevus kodulähedases piirkonnas.

**Üldeesmärk**

Hiiumaa elanikud ja külalised hindavad siinseid liikumis- ja sporditegemise võimalusi nii täiskasvanutele, kui lastele. Kvalifitseeritud treenerid jagub Hiiumaa kõikidesse piirkondadesse. Juurde tuleb uusi ja kaasaegseid spordialasid. Rekonstrueeritud on staadionid ja spordiplatsid

**Hetkeolukord**

Hiiumaa vald on jaotatud viieks osavallaks. Piirkonna eripära hoidmine toimub läbi piirkonna hallatavate asutuste, sündmusekorraldajate, organisatsioonide ja kogukonna koostöös.

Juhendatud treeningud toimuvad septembrist juunini, suvekuudel toimuvad üksikud juhendatud treeningud. Ülesaareliselt on puudus täiskasvanute juhendatud treeningutes, näiteks tennise, kergejõustiku, ujumise ja rühmatreeningutest. Samuti on puudus tennise, kergejõustiku ja personaaltreeneritest. Harrastusspordi poole pealt puuduvad nii meeste kui naiste juhendatud pallimängu mängimise võimalused. Kõige mitmekesisemad võimalused Hiiumaa lastel ja noortel spordi ja liikumisharrastustega tegeleda on Kärdlas, kus tegutseb Hiiumaa Spordikool.

Liikluslogistika ei soodusta Kärdlast väljaspool elavate noorte trennides käimist.

Piirkondades tuntakse puudust kergliiklusteede võrgustikust. Olemasolevad teed on lühikesed ja/või amortiseerunud ning vajavad parandamist.

Hetkel puudub kõikides spordihoonetes konditsioneer, mis muudaks suvel treenimise tunduvalt mugavamaks.

## Hiiumaa Spordikool

**Visioon**

Hiiumaa Spordikoolis, koostöös klubidega, üldhariduskoolidega ja osavaldadega/vallaga, saavad kvalifitseeritud ja motiveeritud treenerite ning tugipersonali käe all eesmärgipäraselt treenides Eesti ja maailma tipu poole pürgida Hiiumaa kõigi piirkondade 7-26 aastased lapsed ja noored.

**Üldeesmärk**

Hiiumaa lapsed ja noored tahavad sportida, lapsevanemad ja kogukond toetavad sportimist ning Spordikooli treenerite ja tugivõrgustiku kaasabil saab Hiiumaa noor sellise mitmekülgse, järjepideva ja professionaalse ettevalmistuse, et parimatel on tahtmise korral võimalik võistelda vähemalt Eesti tipptasemel.

**Kriitilised edutegurid**

Arengukavas seatud eesmärkide täitmise peamised näitajad ehk kriitilised edutegurid on:

1. Valla transpordikorralduses on arvestatud õppurite päevakavaga ja liikumisteekondadega.

2. Osavaldade eelarvetes on arvestatud kohapealsete treeningrühmade tegevusega.

3. Tagatud on olemasolevate ja uute treenerite järjepidev koolitamine ning treenerite professionaalse arengu toetamine.

4. Hiiumaa parimatele sportlastele on saarel kohapeal spetsialistide tugivõrgustik, sealhulgas füsioterapeut ja spordimassöör.

5. Spordikooli treenerid on motiveeritud õppuritega mandril võistlustel osalemiseks.

**Arengueesmärgid**

1. **LAIAPÕHJALISUS**. Spordikooli treenerite käe all alustab sportimist võimalikult palju lapsi Hiiumaa kõikidest piirkondadest.

2. **TIPPSPORDILE SUUNATUS**. Treeningute ja laagrite korraldus, regulaarne võistlustel osalemine ja sportlaste tugiteenused loovad eeldused tippsportlaste sirgumiseks.

3. **TREENERITE MOTIVEERITUS**. Koolitused, töökorraldus ja -tingimused, töötasu ja tulemuslikkuse tasustamine tagavad, et Hiiumaal on erinevate spordialade kvalifitseeritud treenerite järjepidevus.

## Koolisport

**Visioon**

Koolisport on populaarne ja toetatud

**Üldeesmärk**

Hiiumaa koolisport on professionaalselt juhitud aktiivse koordineerija poolt ning Hiiumaa on aktiivne Eesti Koolispordi Liidu liige. Kehalise kasvatuse õpetajad tunnustatakse ning välja on töötatud motivatsioonisüsteem.

**Hetkeolukord**

Eesti Koolispordi Liidu (edaspidi EKL) liige on Hiiumaa Spordiliit. EKL põhikirja järgi on liikmeteks regionaalsed koolispordiga tegelevad ühendused, seega on Hiiumaa koolispordi juhtimine Hiiumaa Spordiliidu ülesanne. EKL toetab koolinoorte sportlikku tegevust aastal 2021 5600 euroga.

Võistluseid viivad läbi ning korraldavad koolide kehalise kasvatuse õpetajad. Hiiumaa Spordiliit hüvitab ning vajadusel tellib diplomid, karikad, auhinnad, transpordi ning kohtunike kulud. Spordiliit viib aastas läbi ühe võistluse – heategevusliku jooksu.

Kehalise kasvatuse õpetajad soovivad suuremat tuge ja üksust, kes koolisporti Hiiumaal koordineeriks. Täna toimuvad üritused, kui mõnel õpetajal on huvi ja aega võistlusi korraldada. Õpetajate ettepanek on, et koolisport vajab konkreetset koordineerijat - kui kehalise kasvatuse õpetaja viib võistlust läbi, siis võistluse ajal pole võimalik õpetajal enda õpilastega tegeleda. Vajadus on inimese järele, kes kirjutaks projekte lisarahastuse toomiseks Hiiumaa koolisporti, et oleks võimalik osaleda vabariiklikel võistlustel ning õpetajaid koolitada. Kehalise kasvatuse õpetajate koormus on suur, raske on töö kõrvalt ideid genereerida ja realiseerida.

Kehalise kasvatuse ainel puudub ainesektsioon, mis ühendaks kehalise kasvatuse õpetajaid ning ainesektsiooni valdkonda kuuluvaid muid töötajaid ning suunaks ja koordineeriks nende õppe-, kasvatus- ja arendustööd.

## Spordiklubid

**Visioon**

Sporditegevus Hiiumaal on toetatud ning spordi rahastamine on järjepidev.

**Üldeesmärk**

Toimub valdkondade vaheline aktiivne koostöö spordielu korraldamisel, korraldatakse seminare koolitusi, õppereise. Klubilise tegevuse laienemise ja tugevnemisega tekib vallal konkreetne koostööpartner, kellega koos lahendada nii harrastusvõimaluste loomist ja arendamist kui ka võimalusi parandada seal toimuvat tegevust*.*

**Hetkeolukord.**

Hiiumaa sporditegevuse põhilisteks edendajateks on vabatahtlikule tegevusele toetuvad spordiklubid. Eesti spordiklubid tegutsevad vastavuses spordiseadusega olles Eesti spordistruktuuris ainsad saavutusspordi ja harrastuspordi arendajad.

Spordiregistri andmetel on seisuga 12.05.2021.a.Hiiumaal registreeritud 36 spordiklubi, harrastajate arvuga 1135. Olles ühtses struktuuris Eesti spotrdiorganisatsioonidega ning liikmeteks Eesti spordiala liitudes ja ühendustes on Hiiumaa spordiorganisatsioonidesse koondunud tippteadmised järgmistest spordiala liitudest ja ühendustest:

Eesti Korvpalliliit

Eesti Kabeliit

Eesti Kergejõustikuliit

Eesti Laskurliit

Eesti Lennuspordi Föderatsioon

Eesti Orienteerumisliit

Eesti Ratsaspordi Liit

MTÜ Eesti Tennise Liit

Eesti Võrkpalli Liit

Eesti Jahtklubide Liit

MTÜ Eesti Optimist Klassi Liit

Eesti Purjelaualiit

Eesti Ujumisliit

Spordiliit International Federation of Karate Kyokushinkai Estonia

Eesti Jalgpalli Liit

Eesti Laskesuusatamise Föderatsioon

Eesti Discgolfi Liit

Eesti Petanque’i Klubide Liit

MTÜ Eesti Võimlemisliit

Ühendus Sport Kõigile

Eesti Saalihoki Liit

Eesti Koolispordi Liit

Eestimaa Spordiliit Jõud

Eesti Olümpiakomitee

Nendel baasteadmistel põhineb ka Hiiumaa spordi ja sportlaskonna arendamine.

Täna on Hiiumaa spordiklubide juures tööl 60 treenerit ja juhendajat. Treenerikutseid omab 36 treenerit. Vastavalt Eesti kutsetasandi raamistikule: EKR 3, 18 treenerit, EKR 4, 4 treenerit, EKR 5, 11 treenerit, EKR 6, 1 treener, EKR 7, 2 treenerit.

Spordikohtunike register Eestis puudub aga hinnanguliselt on Hiiumaal kergejõustikus 12 ja teistel spordialadel 1-2 kohtunikku. Kohaliku tähtsusega võistluste korraldamiseks sellest piisab aga suuremate võistluste läbiviimisel tuuakse kogemustega spordikohtunikud mandrilt.

Hiiumaa spordiklubid viivad regulaarselt läbi iganädalasi sporditreeninguid ja erinevaid võistlusi eelkõige oma spordiala harrastajatele. Selleks, et haarata kaasa suuremat osa liikumisest huvitatuid, on enamus suurematest võistlustest avatud kõigile.

2020 „koroona“ aastal korraldati üle 60 avatud spordisündmuse milledest enamus olid üritused vabas õhus kokku üle 4000 osaluskorraga.

Spordiklubide rahalised vahendid on ebastabiilsed ja koosnevad peamiselt liikmeskonna maksudest, sponsortoetustest, tulud ürituste korraldamisest ja projekti rahastused Hiiumaa vallast, Kultuurkapitalist ja Hiiumaa Spordiliidust.

**Spordiklubide SWOT analüüs**

Klubide tugevuste, nõrkuste, ohtude ja võimaluste väljaselgitamiseks korraldas Hiiumaa Spordiliidu juhatus klubide küsitluse alljärgnevate küsimustega:

Millised on klubi tegevuse tugevused? Millel põhineb klubi ainulaadsus võrreldes teistega?  
Millised on klubi nõrkused? Mis ei ole hästi - millised on probleemid mille ületamine on alati keeruline?

Millised ohud klubi arengut võivad takistada? Kui juhtub nii siis on ikka väga raske jätkata.

Millised on klubi arengu võimalused? Kui oleks nii siis saaks teha asju veelgi paremini.

Millised on klubi ootused Hiiumaa vallale?

*(Jätkuküsitluses uurida, millised on klubide ootused katuseorganisatsioonile Hiiumaa Spordiliit?Martina Martinson)*

Küsimustele vastasid ca pooled aktiivselt tegutsevad spordiklubid.

Hiiumaa Spordiliidu juhatus koondas küsimuste vastused ja valis välja kõige olulisemad.

|  |  |
| --- | --- |
| **Tugevused**   * Regionaalsus (ollakse ainus spordiklubi osavallas). * Spordialapõhisus (ainuke selle spordiala tundja Hiiumaal). * Tugevad ja heade spordiala teadmistega juhid. | **Nõrkused**   * Eestvedajate vähesus ja vananemine (noorte eestvedajate vähesus). * Liikmete – harrastajate vähesus. * Vabatahtlik töö ei ole jätkusuutlik. |
| **Võimalused**   * Sporditaristu korrastamine. (väljakute jm korrastus meetmed väikese omaosaluse %) * Spordialase piirkondliku IT arendamine (sekretarjaadi töö, juhendid, protokollid, kaardirakendused). * Rahastusmeetmete stabiilsus (mitte ainult projektipõhine). * Liikumisharrastuse aktiveerumisest tulenev harrastussportlaste arvu kasv. * Motivatsiooni paketid sportlastele ja spordijuhtidele. | **Ohud**   * Eestvedajad väsivad * Sporditaristu ebastabiilsus (metsade raie, lasketiiru probleemid, discolfi rajad, välisväljakud jne). * Kohaloleva elanikkonna vähesus-vähenemine. * Rahaliste vahendite ebastabiilsus. |

## Sporditaristu

**Visioon**

Hiiumaa sporditaristu on atraktiivne

**Üldeesmärk**

Hiiumaa valla sporditaristud on efektiivselt kasutatud, säästvalt majandatud ja kaasajastatud

**Hetkeolukord**

Hetkel on sise ja välisrajatisi igas osavallas (mängusaalid, jõusaalid, võimlemissaalid). Ujulaid on üks askukohaga Käina Spordikeksuses.

Rajatiste seisukord on pigem hea või rahuldav. Siiski on osa inventarist aegunud ja vajab uuendamist/täiendamist.

2021 valmib Hiiumaa Spordikeskuses Kärdlas, millega lisandub taristusse juurde tennisehall (3 väljakut), sisekergejõustikuala ja palliplatsid. Keskuse juurde tuleb ka täismõõtmetes jalgpalli kunstmuruväljak, skatepark ning välikorvpalliväliväljak.

Ülevaade rajatistest. Valdav osa objekte ja rajatisi leiab sepordiregitrist.

<https://www.spordiregister.ee/et/ehitis/list?pk_id=2&objektliik_id=0>

Siiski ei kajastu seal kõik olemasolevad objektid

**Siserajatised:**

* Korvpall 8
* Võrkpall 8
* Jõusaal: 6
* Tennise väljakud: 2
* Ujulad ja veekeskused : 1
* Ronimissein : 1

**Välisrajatised**

* Tenniseväljakud: 7
* Korvpalliplatsid : 6
* Rannavõrkpalli väljakud: 6
* Jalgpalli muruväljakud: 6 (neist 1 täismõõtmetes)
* Välijõusaalid: 5 + 3 väiksemat ( Leisu, Lauka, Paluküla)
* Discgolfi pargid/rajad: 4
* Sadamad (purjesport): 3 (Sõru, Orjaku, Kärdla)
* Staadionid: 3 (neist 1 täismöötmetes)
* Ratsutamise väljak: 2
* Motokrossi rada: 2
* Skatepark (rulra ramp): 1

**Liikumisharrastust toetav taristu**

**Kergliiklusteed**

Uued kergliiklusteed on liikumisharrastusele toonud täiendava võimaluse, mis on valgustuse tõttu aktiivselt kasutuses. Kergliiklusteed on suurendanud valla elanike liikumisharrastust, võimaldades ohutult liikuda. Valdavalt saavad kergliiklusteeda alguse asulat ja kulgevad mõõda põhimaantee või tänava äärt mõõda. Pikim võimalik kulgemine on mõõda Kärdla – Malvaste ja Kärdla – Paluküla kergliiklusteed mõõda. Kokku 11 km. Veel on võimalik kergliigelda Kõrgessaare- Reigi (2km), Emmastes (1,5km), Suuremõisa sanglepa allee (1km).

Käinas eraldiseivat kergliiklusteed ei ole, aga asulat läbib asulasisene nn kõnnitee, mis tagab ohutu liiklemise. Praeguste renoveerimiste käigus on loodud juurde pikk lõik sporditänava kergliiklusteed ja parendatakse oluliselt seni olnud tee kvaliteeti.

**Terviserajad**

Hiiumaa vallas on hetkel 2 terviserada, mis toimivad heas koostöös SA-ga Eesti Terviserajad ja RMK-ga. <https://terviserajad.ee/rajad/>

Paluküla terviserada - koosneb 1,8km (valgustatud) ja 2,7km suusa- ja jooksurajast, 9km matkarajast, kelgumäest, ja discgolfipargist. Rajal on kunstlume tootmise võimekus. Et talvel soodsate ilmastikuoludega toota juurde lund, et soodustada talviseid harrastusi. Tänavu lisandus värskelt veel märgistatud 3 ja 5 km jooksu ja rattarada. Terviserajale saab liikuda 2,2km asfaltkattega kergliiklusteed mööda.

Leemeti terviserada - Tegemist on RMK matkaradadega, kus käiakse nii suusatamas, kelgutamas kui lihtsalt jalutamas. Suurepärast koormust pakkuv tõusude ja langustega  matkarada on läbitav 2 ja 3 km ringina. Radade alguses asub Leemeti metsaonn, kus on hea peale sportimist või looduse nautimist keha kinnitada. Ei ole valgustatud.

**RMK matka -ja õpperajad**

Kuni tänaseni oli Hiiumaal RMK poolt loodud 2 matkarada kogupikkusega 7-9 km ja 10 õpperada kogupikkusega 15 km. <https://loodusegakoos.ee/kuhuminna>

2021.a. suvel tuleb juurde 260km uut matkateed, mis ühendab Hiiumaa kogu Eestit läbiva matkateede trassiga. Matkarada algab Heltermaa sadamast ja liigub mööda rannikut ning ka sisemaale põigates Ristnasse välja, sealt edasi lõuna poole, hargnedes Tihu järvede ääres kaheks: üks haru viib edasi Saaremaale ja teine Kassari kaudu tagasi Heltermaale. RMK matkatee ühendab olemasolevaid puhkekohti. Matkateega seoses rajatakse Hiiumaale kaks uut lõkkekohta: Lõimandi ninale ja Kauste külasse.

Raja märgistamine käib. Seda tähistavad rada tutvustavad infotahvlid, kilomeetripostid RMK logoga, puust viidad ja värvimärgistused puudel.

**Seikluspargid**

Kärdla rannas, Rannapaargu kohviku läheduses metsatukas asub madalseikluspark, kus on kaks rada, mis koosnevad mitmetest erinevatest väljakutsetest – võrk- ja laudsillad, erinevad kiiged ja trossiga laskumine.

* Palade külas ja kannab nime Pühalepa madalseiklusrada.
* Emmastes, poe ja rahvamaja vahelisel alal.

**EuroVelo**

Hiiumaad läbib kaks marsruuti. Eurovelo 10 Läänemere marsruut ja Eurovelo 13 raudse eesriide marsruut.

EuroVelo on praeguseks 17 Euroopat läbiva pikamaa jalgrattatee võrgustik, mis on erinevates valmimisjärkudes. Valmides on EuroVelo võrgu kogupikkus peaaegu 90 000 km (55 923 miili). EuroVelo on Euroopa Jalgratturite Föderatsiooni (ECF) projekt.

EuroVelo marsruute saab kasutada jalgrattamatkadeks kogu kontinendil, samuti kohalikud inimesed, kes teevad lühikesi sõite. Marsruudid koosnevad nii olemasolevatest riiklikest jalgrattateedest, kui ka olemasolevatest üldotstarbelistest teedest koos nende ühendamiseks uute jalgrattateede osadega.

[https://en.eurovelo.com/#](https://en.eurovelo.com/)

## Spordi- ja liikumisüritused

**Üldeesmärk:** Hiiumaa spordi- ja liikumisüritused, mille seas on tuntud ja traditsioonilisi üritusi nii kohalikule kui külalisele, toimuvad aastaringselt.

Põhieesmärgi saavutamisel muutub atraktiivsemaks nii Hiiumaa elu- kui külastuskeskkond.

**Kriitilised edutegurid:**

* Hiiumaa on atraktiivne ja toetav ürituste korraldamise sihtkoht välistele ürituskorraldajatele.
* Hiiumaa spordi- ja liikumisüritused on noortele atraktiivsed.
* Kvaliteedi ja järjepidevuse tagamiseks toimub tõhus koostöö ürituste korraldajate, klubide, omavalitsuse ja organisatsioonide nt noortekeskuste vahel.

Liikumisüritus – tervise edendamine, liikumisharrastuste populariseerimine. Tähtis pole võit, vaid osavõtt.

Spordiüritus – Võistluslik tegevus.

|  |  |
| --- | --- |
| **Tugevused**   * Olemas on kohalik aktiviteet ja spordiklubid sh pikaajalise kogemusega spordiklubid * Infrastruktuur areneb ja loob võimalused aastaringseks spordi harrastamiseks (mänguväljakud, terviserada, spordikeskus) * Olemas on traditsioonilised spordiüritused * Saarel on turvaline liikuda ja sportida * Saar on kompaktne (kõik on lähedal) * Hiiumaa on külastajale eksootiline ja atraktiivne (loodus, saarelisus, merelisus) * Liikumis- ja suurüritused on saarele oodatud * Liikumis- ja spordiürituste korraldamisel on võimalus taotleda omavalitsuselt rahalist tuge * Sportimisvõimalused on kättesaadavad (üle saare on võimalusi liikumiseks, ei ole kulukas, ei ole ülerahvastatust) | **Nõrkused**   * Kommunikatsioon * Tasuta ürituste korraldamise puhul kaheldav jätkusuutlikkus * Ürituste korraldamise ajamahukus * Eestvedajate väsimine või kadumine * Koostöö puudumine * Noortele ja autot mitte omavatele ei ole liikumis- ja spordiüritused kättesaadavad (ühendused, liikuvus) * Ebaühtlane korralduse tase * Nõrk spordijuhtimine ja koordineerimine * Killustunud spordivaldkond * Puudub nõustav tugi * Puudub sihtkoha poolne ühtne spordiürituste turundamine * Hooajalisus (suveperioodil on keeruline üritusi korraldada) * Puudub kaasaegne spordiinventar * Vähene kohalike ettevõtete tugi * Liikumisüritused - Sarjad on Kärdla kesksed * Liikumisüritused - Puuduvad suurüritused * Spordiüritused - Puuduvad võistlusametnikud * Spordiüritused - Saarelisus (kauge käia, keeruline öömaja leida, suuri gruppe ei saa ühetaoliselt majutada) |
| **Võimalused**   * Infrastruktuur areneb ja loob võimalused aastaringseks spordi harrastamiseks (mänguväljakud, terviserada, spordikeskus) * Kõiki aktiivseid spordiinimesi ei ole oskuslikult kogukonna tarvis rakendatud * Tervisekriisist taastumine (inimeste ajakasutus on varasemast paindlikum) * Virtuaalürituste korraldamine * Noorte kaasamine ürituste korraldusse koostöös omavalitsusega * Hiiumaa on uute spordiürituste korraldajate jaoks koos kohalike klubide ja omavalitsuse toetusega atraktiivne keskkond * Liikumisüritused – Tuntud Hiiumaaga seotud isikute kasutamine liikumisürituste turundamisel ja ka korraldamisel (nt Jesper Parve ja korvpall) * Liikumisüritused – Firmaliigade ja sõpruskondade ürituste korraldamine * Spordiüritused – Saarelisus (praamid sõidavad st rohkem positiivseid sõnumeid * Spordiüritused – Toimib praami- ja lennuühendus (soodustada paindlikuma praamigraafiku ja eri lennureiside teket) | **Ohud**   * Tervisekriisist tulenevad piirangud * Elanikkond vananeb * E-sport muutub järjest populaarsemaks * Spordiüritustel osalejate arv kahaneb * Vähene kohalike ettevõtete tugi * Eestvedajad väsivad või kaovad * Kohalik elanikkond ja teenuste tarbijate arv väike * Omavalitsuse rahastuse sõltumine poliitilisest tahtest * Spordiüritused - Saarelisus (eelarvamus, et kauge käia, keeruline öömaja leida, suuri gruppe ei saa majutada) |

## Liikumisharrastuste ja spordi finantseerimine

Hiiumaa vallas on eelkõige rahastatud ja tagatud just laste ja noorte sporditegevus.

Emmaste Vaba Aja Keskus, Kõrgessaare Vaba Aja Keskus, Pühalepa Vaba Aja Keskus ning Hiiumaa Spordikool on kõik valla hallatavad asutused. Nimetatud asutustes töötavate juhendajate ja treenerite palgafond ning hoonete ülalpidamiskulud tulevad otseselt valla eelarvest.

Noortespordiga tegelevate spordiklubide toetamiseks on välja töötatud “Erahuvikoolis ja -spordiklubis laste ja noorte huvitegevuse toetamise kord”. Antud kord sätestab Hiiumaa vallalt toetuse taotlemise, taotluse läbivaatamise ja toetuse andmise ning järelevalve tegemise toetuse kasutamise üle eraõiguslikule spordiklubile sporditegevuse korraldamisel ning erahuvikooli huvihariduse valdkonnas tegutsemisel.

Mittetulundusühingutele toetuste andmist reguleerib “Hiiumaa valla mittetulundusliku tegevuse toetamise kord”.  Määrus reguleerib Hiiumaa valla eelarvest mittetulunduslikuks tegevuseks toetuse taotlemist, menetlemist, maksmist ja kasutamise üle järelevalve teostamist. Antud toetuse ligiid on:

1) tegevustoetus - sihtotstarbeline valla eelarvest antav toetus taotleja regulaarsete toimingutega seotud tegevuskulu katmiseks samal aastal ja kohaliku küla- või seltsielu edendava ürituse korraldamiseks;

2) projektitoetus - valla antav sihtotstarbeline toetus kogukonna ja valla arengule suunatud maakondliku tegevuse/ürituse toetamiseks või sihtfondist ja programmist rahastatava avalikkusele suunatud projekti oma- ja kaasfinantseerimiseks.

Rahastusvõimalused on aga laiemad. Eesti Kultuurkapitali Hiiumaa ekspertgrupi tegevuse eesmärgiks on säilitada, arendada, elavdada ja toetada igakülgselt Hiiu maakonna kultuuri ja spordi valdkonda ning tunnustada kultuuri- ja spordivaldkonnas märkimisväärsete saavutuste ja tulemustega silma paistnud inimesi.

Hiiumaa Spordiliitu kuuluvad spordiklubid saavad liidult igal aastal tegevustoetust ning samuti on klubidel võimalik taotleda projektitoetust.

Koostatud on järgmised Hiiumaa spordivaldkonda reguleerivad alusdokumendid:

* “Hiiumaa Spordikooli põhimäärus”
* “Hiiumaa Sport põhimäärus”
* “Hiiumaa vallas avaliku ürituse korraldamise ja pidamise kord”
* “Tunnustamise kord Hiiumaa vallas”

# Töörühmade sisendid tegevuskavasse

**PIIRKONDADE SPORT:**

Palgata heakorratöötaja ühe või mitme piirkonna peale, kes tegeleks ainult sporditaristu heakorraga.

Valla arengukavas võiks välja tuua jahutussüsteemid vajaduse iga piirkonna spordihoonetesse.

Kergliiklusteed võrgustiku arendamiseks koostöös riigiga.

Treenerite viimine laste juurde, mitte vastupidi.

**SPORDI- JA LIIKUMISÜRITUSED:**

**Juhtimine ja koordineerimine:**

*Juhtimisstruktuur* kokku leppida st mis ülesandes on spordiliidul ja mis omavalitsusel, eesmärk leida üks *juhtfiguur*, kes on usaldusväärne ja hinnatud partner ka väljaspool Hiiumaad.

Luua ühtsed suunised ja kvaliteedisüsteem ürituste korraldajatele

Vähemalt 2 korda aastas *klubide kokkusaamise korraldamine*, kus muu hulgas tutvustavad klubid oma plaane, omavalitsus saab anda suuniseid ja luua pinnast koostöö tekkele

*Spordiinventari kaardistamine* ja puuduoleva inventari *soetamine* nt toetuste abil, mis saarel puudub ja mida on mõistlik soetada mitte teenusena osta.

Arengudokumentide ühtlustamine.

Koostöös Hiiumaa Ettevõtjate Liiduga kokku leppida Hiiumaale oluliste spordiürituste toetamine erasektori poolt.

*Spordiametnike* (nt kohtunikud) *koolitamine*

**Kommunikatsioon:**

Ühe info vahendaja kokku leppimine st kas seda teeb spordiliit või omavalitsus

Ühe infokanali kokku leppimine

Hiiumaa liikumis- ja spordiürituste kalendri ja ürituste turundamine

**Liikumisüritused:**

Korraldada Spordialade *demopäevi*

*Tuua* väljast *spordiaktivistide sisse*

Regulaarselt toimuvate kvaliteetsete liikumissarjade toetamine ja algatamine (olemasolevad: purjetamine, discgolf, orienteerumisneljapäevakud, aasta ujuja, kergejõustiku teisipäevakud)

Püsiradade, seiklusmängude toetamine ja algatamine

Algatada Paluküla terviserajaga seotud liikumisürituste sari

*Vabatahtlike nimekirja* ja e-kirjalisti koostamine

**Spordiüritused:**

Hiiumaa *oma spordisarja* taas algatamine (sarnane endisele maratonide sarjale nt ratas, suusk, jooks, ...)

Lisaks olemasolevatele üle-eestiliste harrastusvõistluste sarjade etappidele Hiiumaale aastaks 2023 tuua vähemalt 2 uut sarja etappi (olemasolevad: autosport, purjetamine)

*VAKi personali kaasamine* suurürituste korraldamisel abilistena.

**HIIUMAA SPORDIKOOL:**

**LAIAPÕHJALISUSE** eesmärgi saavutamiseks tegutsetakse kahes suunas – transpordikorralduse kohandamine õppuritele vajaliku liikumisega ning laste treeningute pakkumine üle-hiiumaaliselt.

Laste ja noorte sportimise korraldamine toimub üldhariduskoolide, spordiklubide, osavaldade ja valla tihedas koostöös.

Spordist väljalangevuse vähendamiseks (riskigrupp on 12-15.aastased) juba varakult mitmekesised treeningud, et ühe huvi lahtudeks oleks oskusi teise rühmaga liitumiseks.

**TIPPSPORDILE SUUNATUSE** eesmärgi täitmisel luuakse tingimused, et Hiiumaa noortel, kes tahakavad tippspordiga tegeleda, on mandri noortega võrdsed võimalused.

Hiiumaa Gümnaasiumi ja Spordikooli koostöös on tippu pürgivatele noortele hommikused treeningud.

Uues Hiiumaa Spordikeskuses töötavad füsioterapeut ja spordimassöör.

Spordikooli treeningrühmadel on kasutada mõistliku hinnaga erinevas suurusega busse võistlusreisidel käimiseks. Alternatiiviks on ka Spordikooli enda bussi(de) olemasolu.

Klubide, valla/osavaldade ja kohaliku kogukonna koostöös tagatakse rahaline tugi Hiiumaa tippude arengule.

**TREENERITE MOTIVEERITUSE** eesmärk sisaldab endas meetmeid, lihtsustamaks praeguste treenerite võimalusi areneda ja tõsta oma kvalifikatsiooni ning tugevdamaks nende soovi osaleda noortega mandril võistlustel ja laagrites. Lisaks toetatakse eesmärgi täitmisel uute treenerite pealekasvu.

Treeneritele, lapsevanemele ja noortele korraldatakse regulaarseid koolitusi Hiiumaal.

Lapsevanemate ja perspektiivikate noorte treenerikoolitustel osalemisi toetatakse Spordikooli, valla ja klubide poolt rahaliselt ja organisatoorselt.

Koos noortega mandril võistlustel osalemistel ja laagrites käimistel reisimisega lisanduv ajakulu kompenseeritakse treeneritele, näiteks ühekordse preemia või regulaarse lisatasuga.

**KOOLISPORT:**

**Kalenderplaan** – lapsi on vähemaks jäänud, mistõttu on vaja võistlustegevusi koordineerida ning kalenderplaan üle vaadata. Aastaid või aastakümneid sama.

Õpetajad vajavad **koolitusi, näidisvõistlusi, võimalusi viia õpilasi sportlastega kokku**. *Õpetajad jäävad hätta määruste jälgimisel, mis ajas muutuvad. Soov oleks tutvuda uute spordialadega, mis õpilastele huvi pakuvad. Koolitused, õppereisid jne koos Hiiumaa Spordikooli treeneritega.*

Ülehiiumaalised **mitte sportlikud võistlused** – nt koolid võtavad mõõtu km kogumises rattasõidus, jooksus, käimises. Loosiauhinnad.

Sügisel valmivas spordikeskuses koolide spordiüritus, et tutvuda erinevate spordialadega, mida Hiiumaal on võimalik harrastada. Ja nii iga sügis.

Ainesektsioonil pole juhti – pole motoveerivat süsteemi, miks sooviks keegi enda vaba aega juhtimisele panustada. Juhtimine = vastutus.

**Spordiürituste vaade Hiiumaal üldisemalt:**

Võiks olla grupp inimesi, kes viiksid Hiiumaal võistlusi läbi– on üritusi, mida on vaja abistada.

**Noorte liikumisharrastuste edendamine üldisemalt:**

Piirkondades toimuvad „spordimessid“ või huviharidusemessid – mida saab koolinoor konkreetses piirkonnas teha.

2-3 päevalised laagrid Hiiumaa lastele, et tutvuda erinevate spordialadega ja teiste huvihariduse võimalustega.

Hetkel ei motiveeri ringijuhendajate tasu piirkondades spordiringe eest vedama.

Kõlama jäänud võimalused murekohtade lahendamiseks:

Vaja on kooridneerijat, kes aitab üritusi ja võistlusi läbi viia, kirjutab projekte, et õpetajatel oleks võimalused koolituda ning vastutab kalenderplaani eest.

**SPORDIKLUBID:**

Sporditaristu korrastamine, ajakohastamine ja piirkondades uute loomine.

Asjaajamise lihtsustamine ja sporditegevuse prioriteetseks seadmine (seal hulgas soodsamad sporditaristu kasutustingimused klubidele).

Noorte treeningsüsteemi pearahastuse korrastamine (seal hulgas ühtsetele alustele viimine).

Spordiorganisatsioonidele oma toetusprogramm eraldi pakettidega: motivatsioon spordijuhtidele, sportlaste tulemustele põhinev toetus, spordiaasta lõpetamine, liikumisharrastuse edendamise toetused, treeningute ja laagrite toetus ning võistluste korraldamise toetused.

Koolitusvajaduste kaardistamine kord aastas.

**SPORDITARISTU:**

Olemasoleva inventari kaardistamine, ülevaatliku andmebaasi loomine maakonnas kasutusel olevatest objektidest ja põhiinventarist ning seda kajastada.

Täna puudub ühtne ülevaade sporditaristust. Kus ja millal midagi teha saab ja mis hinnaga?

Puudub ühtne ülevaade sporditaristust. Kus ja millal midagi teha saab ja mis hinnaga. Seda infot vajaksid nii kohalikud kui ka Hiiumaa külalised.

Olemasoleva inventari kaardistamine, ülevaatliku andmebaasi loominemaakonnas ka sutusel olevatest objektidest ja põhiinventarist ning seda kajastada.

**Emmastes** väliväljakud ja staadionimaja on amortiseerumas, vajavad renoveerimist.

**Käina****s** puudub inimene, kes tegeleks väliväljakute igapäevase heakorraga (niitmine, trimmerdamine, parandustööd). Rühmatreeningutes osalejate vähesuse ja saalirendi suuruse tõttu ei näe rühmatreeningute läbiviijad

**Kõrgessaare** spordihoone küttesüsteem vajab kaasajastamist ja ökonoomsemaks muutmist.Juhendatud treeningutest peale rahvatantsu ja saalihoki täiskasvanutele puuduvad.

**Kärdla** staadionimaja vajab renoveerimist (dussiruumide loomist).

**Pühalepa** spordihoone küttesüsteem vajab kaasajastamist ja ökonoomsemaks muutmist.Täiskasvanute juhendatud treeningud peale rahvatants puuduvad.

Info sportimispaikade ja kasutusaegade kohta on puudu

* Koondada saare taristuid puudutav info kogu infra võimalusteaga ühte kohta
* Kasutada olemasolevat kanalit (veebilkeht)
* Sportimispaikade korrashoid ja hooldus
* Ülevaade sise ja välisrajatiste seisukorrast on olemas
* Vajalike parandus/remont ja hooldustöödega arvestatakse eelarves
* Kergliiklusteid võiks olla saarel rohkem
* Rajatud teed näitavad selgelt, et kui on olemas siis kasutatakse
* Kergliiklusteed on ohtud
* Selgelt peaks see olema valla prioriteet suuremates asulates nende võrgustikku arendada ja võimaluse neid omavahel liitma
* Kergliiklusteed peavad olema pidevas hoolduses
* Talispordialadeks ettevalmistumine
* Vajalkud vahendid on eelarvesse planeeritud
* eelnevda kokkulepped tehnika valdajatega
* plaanid on paigas kus, kuhu ja kui pikalt teha
* Noortel on uued huvid
* Uusi taristu osasid planeerides arvestada uute aladega
* Pumptrack, slackline, rullsuusk, skatepark, streetworkout
* Treenerite motiveeritus
* Leida vahendeid olemasolevaid treenereid motiveerida
* Leida vahendeid uute treenerite meelitamiseks
* Rahastus
* Jagada infot meetmete kohta kust ja millal saab midagi taotleda
* Kindlad vaated ja ideed piirkonniti, millised on uued objektid mida luua või parandada (Emmaste staadion, Kärdla staadioni hoone, Paluküla terviseradade tehnika ja olmeruumide hoone)

**HIIUMAA VALLA ARENGUKAVAST 2035+**

**Valla tegevustasand**

Vaba aja-, kultuuri- ja sportimisvõimalused on mitmekesised ja kaasaegsed kõikides Hiiumaa piirkondades.

Huvitegevus sh rahvakultuuriga tegelemine on kättesaadav igale Hiiumaa inimesele.

Merekultuur ja -sport on au sees.

Spordi- ja kultuuritegevuse juhtimine ning korraldamine toimub ühtselt ja professionaalselt.

*Tegevuse võtmenäitajad*

|  |  |  |  |
| --- | --- | --- | --- |
| Näitaja | Allikas | Algtase | Sihttase 2022 |
| Hiiumaa sportlike suurürituste arv | Hiiumaa vald | 12+ | säilitamine |
| Kvalifikatsioonile vastavate treenerite arv | Eesti Spordiregister | 29 | säilitamine |
| Aktiivselt sporditegevuses osalevate laste arv (vanus 7 kuni 15) sh mitmes tegevuses osalejad | Hiiumaa vald | 580 | uute osalejate püsiv kasv |
| Aktiivselt liikumistegevuses osalevate täiskasvanute osakaal (vanus 16–74) | Tervise Arengu Instituut | 68,6%  (2018)  Eesti keskmine 70,8, Eesti kõrgeim  89,5% | Püsiv kasvamine |

**FINANTSEERIMINE**

Puuduvad võimalused Hiiumaalt sirgunud tippude toetamiseks – ei kvalifitseeru MTÜ-de toetuste alla.

Tunnustussüsteemi väljatöötamine.